Translate the text from Welsh to English.



 
Cynrychiolais Lywodraeth Cymru ym mhedwerydd cyfarfod y Pwyllgor Sefydlog Rhyngweinidogol ar 17 Mai.


Cafodd **cyd\-hysbysiad**(Saesneg yn Unig)ei gyhoeddi yn dilyn y cyfarfod, sy’n cynnwys manylion llawn y rhai eraill oedd yn bresennol. Ar yr agenda roedd: Cyflwyniadau; Parthau Buddsoddi; Rhaglen ddeddfwriaethol bresennol Llywodraeth y DU gan gynnwys Bil Cyfraith yr UE a Ddargedwir; a’r Fframweithiau Cyffredin.  


Fel y dywedir yn y cyd\-hysbysiad, nodwyd gan y Pwyllgor y gwaith dadansoddi trawslywodraethol i bennu’r hyn sy’n ysgogi anweithgarwch economaidd ymhlith unigolion ynghyd â’r gwahaniaethau ledled y DU. Nodwyd hefyd y cydweithio ar draws y grwpiau rhyngweinidogol ar y pwysau costau byw. Pwysleisiais fod costau byw yn fater hanfodol bwysig i bob llywodraeth. Mae angen inni sicrhau bod y camau pellach angenrheidiol yn cael eu pennu a’u cyflwyno ar gyfer gwneud penderfyniadau yn eu cylch yn gyflym. Dylai’r penderfyniadau hyn wneud gwahaniaeth gwirioneddol i aelwydydd a busnesau, sy'n parhau i wynebu pwysau difrifol yn sgil chwyddiant a’r amodau economaidd ehangach heriol. Wrth i waith fynd rhagddo yn y maes hwn, pwysleisiwyd, oherwydd nad oes grŵp rhyngweinidogol ffurfiol sy'n gysylltiedig â phortffolio'r Adran Gwaith a Phensiynau, fod bwlch yn strwythurau’r cysylltiadau rhynglywodraethol y cytunwyd arnynt ar y cyd. Gofynnais inni ystyried gyda’n gilydd sut y gallwn fynd i'r afael â'r bwlch hwnnw.


Ar fater y Parthau Buddsoddi, roeddwn yn gwbl glir, fel yn achos y Porthladdoedd Rhydd yng Nghymru, fod rhaid i’r cynnydd ar agenda’r Parthau Buddsoddi gyd\-fynd â’n hamcanion a’n blaenoriaethau presennol, a’r cyfeiriad cyffredinol a bennwyd yn ein Cenhadaeth Economaidd.


Ar fater Bil Cyfraith yr UE a Ddargedwir, cydnabûm fod gwelliannau Llywodraeth y DU i’r Bil, sy’n golygu dileu’r cymal machlud ac na fydd cyfraith yr UE a ddargedwir yn mynd yn ddi\-rym yn awtomatig ar ddiwedd y flwyddyn mwyach felly, yn gam i’r cyfeiriad cywir. Bydd y newidiadau yn golygu nad oes posibilrwydd y bydd deddfwriaeth bwysig mewn meysydd fel cyflogaeth, yr amgylchedd a diogelu defnyddwyr yn diflannu drwy amryfusedd a heb fod yn destun craffu gan y deddfwrfeydd. Fodd bynnag, mynegais unwaith eto ein pryderon ynghylch dull Llywodraeth y DU mewn perthynas â phwerau cydredol sydd wedi’u cynnwys yn y Bil ar hyn o bryd, a fyddai’n caniatáu i Lywodraeth y DU ddeddfu mewn meysydd datganoledig heb gydsyniad Gweinidogion Cymru na’r Senedd. Rwyf wedi bod yn gyson glir, os oes unrhyw bwerau sy’n arferadwy gan Weinidogion Llywodraeth y DU mewn meysydd datganoledig, yna dylent, fel gofyniad sylfaenol, fod yn amodol ar gael cydsyniad cadarnhaol Gweinidogion Cymru ymlaen llaw, a dylid ymdrin â hyn ar wyneb y Bil.   


Ar fater y Bil Ffyniant Bro ac Adfywio, codais y pwynt bod y ddarpariaeth ar gyfer pennu cenadaethau ffyniant bro, y metrigau a’r targedau cysylltiedig ac adrodd ar gynnydd yn Rhan 1 o’r Bil yn cynrychioli ymyrraeth amhriodol yng nghymhwysedd deddfwriaethol y Senedd. Rydym yn parhau’n barod i weithio gyda Llywodraeth y DU ar Ran 6 o’r Bil. Fodd bynnag, dim ond os ydyn nhw’n ymrwymo i newid y dull presennol sy’n cynnwys pwerau cydredol ar gyfer Gweinidogion Llywodraeth y DU – pwerau y gellir eu harfer heb gydsyniad Gweinidogion Cymru – y gallwn gyflawni hyn.


Dywedais unwaith eto fod y Bil Streiciau (Lefelau Gwasanaeth Gofynnol) yn ymosodiad diangen ac annheg ar hawliau gweithwyr ac ar undebau llafur. Mae’n fyrbwyll, mae’n annoeth, mae’n annelwig. Ni fydd y Bil hwn yn datrys anghydfodau diwydiannol a gall suro’r berthynas rhwng diwydiannau ym mhob rhan o Brydain Fawr. Cadarnheais fod y Senedd wedi gwrthod rhoi ei chydsyniad i Fil sy’n osgoi yn fwriadol awdurdod ein Senedd yng Nghymru a Llywodraeth Cymru. Nid oes modd cyfiawnhau bod Llywodraeth y DU am orfodi’r Bil hwn ar gyflogwyr a gweithwyr gwasanaethau cyhoeddus datganoledig.


Ar fater Confensiwn Sewel, codais y pwynt bod achosion posibl o dorri’r Confensiwn sawl gwaith yn ystod y flwyddyn hon yn unig gan Lywodraeth y DU yn dangos ei hagwedd mor sylfaenol amharchus a dinistriol tuag at y Confensiwn, datganoli a’r Undeb. Yn syml, nid oes unrhyw gyfiawnhad dros hyn ac nid yw’n gydnaws â’r gofyniad na ddylai Llywodraeth y DU ‘fel arfer’ ddeddfu heb gydsyniad. Pan nad yw’r Senedd yn rhoi ei chydsyniad i Fil gan Lywodraeth y DU, mae angen i Lywodraeth y DU ailddechrau dangos parch tuag at ddatganoli a gwrthdroi sefyllfa lle’r duedd erbyn hyn yw mynd ati i dorri Confensiwn Sewel.


Ar fater y Fframweithiau Cyffredin, nodais eu bod yn dangos bod gweithio rhynglywodraethol da yn bosibl ac y gellir rheoli cydlyniant ac ymwahanu drwy gynnal deialog adeiladol a chydweithio. Fodd bynnag, mae angen bod yn fwy cyson wrth ddefnyddio’r mecanweithiau y mae’r Fframweithiau Cyffredin yn darparu ar eu cyfer i ymgysylltu’n gynnar. Gofynnais i Lywodraeth y DU fynd ati’n bendant i gadarnhau’r pwynt hwnnw ymhlith y sawl sy’n gweithio iddi, ar lefel weinidogol a lefel yr uwch\-swyddogion.


Trafododd y Gweinidogion hefyd y mater o ymgysylltu rhyngwladol, gan gynnwys pryderon ynghylch canllawiau diweddar a gyhoeddwyd gan y Swyddfa Dramor, y Gymanwlad a Datblygu i'w swyddfeydd tramor ar ymweliadau gan weinidogion y llywodraethau datganoledig â'r gwledydd hynny. Cadarnheais na allem gytuno y dylai uwch\-swyddog o Lywodraeth y DU fod yn bresennol ym mhob cyfarfod â gweinidogion llywodraethau tramor fel mater o drefn. Cytunwyd y dylid gwahodd cynrychiolaeth o’r Swyddfa Dramor, y Gymanwlad a Datblygu i’r Pwyllgor Sefydlog Rhyngweinidogol yn y dyfodol i drafod y mater hwn.


Bydd y Pwyllgor Sefydlog Rhyngweinidogol nesaf yn cael ei gadeirio gan Lywodraeth yr Alban, yn unol â’r trefniadau cylchdroi cadeirydd.







Translation:


 
I represented the Welsh Government at the fourth meeting of the Inter\-Ministerial Standing Committee (IMSC) on 17 May.


A joint **communique**was published following the meeting, which contains full details of other attendees. The agenda covered: Introductions; Investment Zones; The current UK Government legislative programme including the Retained EU Law Bill; and Common Frameworks.


As referred to in the communique, the Committee noted the cross\-government analytical work to identify drivers for individuals’ economic inactivity and differences across the UK, and collaboration across Interministerial Groups on cost of living pressures. I highlighted that the cost of living is a critically important issue for all governments. We need to make sure that necessary further actions are identified and brought forward for decision swiftly so that they can make a real difference to households and businesses, which continue to face severe pressures due to inflation and challenging broader economic conditions. The development of the work in this area has emphasised that there is a gap in the jointly agreed Intergovernmental Relations (IGR) structures, given the lack of a formal Interministerial Group relating to the portfolio of the Department for Work and Pensions. I requested that we consider collectively how we can address that gap.


Concerning Investment Zones, I made clear that, as with Freeports in Wales, progress on the Investment Zones agenda must complement our existing objectives and priorities, and the overall direction set out in our Economic Mission.


On the Retained EU Law Bill, I recognised that the UK Government’s amendments to the Bill, which put an end to the automatic sunsetting of retained EU law at the end of the year, are a step in the right direction. The changes will prevent important legislation in fields such as employment, the environment and consumer protection potentially disappearing inadvertently and without any scrutiny by legislatures. But I reiterated our concerns around the UK Government’s approach regarding concurrent powers currently contained in the Bill, which would allow UK Government to legislate in devolved areas without the consent of Welsh Ministers or the Senedd. As I have made consistently clear, if there are to be any powers which are exercisable by UK Government Ministers in devolved areas, then this should, as a minimum, be subject to an affirmative consent requirement of the Welsh Ministers in advance, and this should be addressed on the face of the Bill.


Concerning the Levelling Up and Regeneration Bill, I raised that the provision for the setting of levelling\-up missions, associated metrics and targets and reporting on progress in Part 1 of that Bill represents an inappropriate intrusion into the legislative competence of the Senedd. We remain willing to work with UK Government on Part 6 of the Bill, but this can only be achieved if they commit to change the current approach which involves the inclusion of concurrent powers for UK Government Ministers which can be exercised without the consent of Welsh Ministers.


I reiterated the Strikes (Minimum Service Levels) Bill is an unnecessary and unjustified attack on workers’ rights and trade unions.  It is rushed and ill\-conceived, lacking in detail, will not resolve industrial disputes and may sour industrial relations in all parts of Great Britain.  I confirmed that the Senedd has refused consent to a Bill that deliberately bypasses our Welsh Parliament and the Welsh Government. There is no justification for the UK Government to impose this Bill on devolved public service employers and workers.


On the Sewel Convention, I raised that the UK Government potentially breaching the Sewel Convention multiple times in the current year alone illustrates the fundamentally disrespectful and destructive approach of the UKG to the Sewel Convention, to devolution, and to the Union. There is simply no justification for this and absolutely no way this could be described as ‘not normally’ legislating without consent. Where the Senedd does not consent to a UK Government Bill, the UK Government needs to rediscover its respect for devolution and reverse the position whereby breaches of the Sewel Convention have become the default.


Concerning Common Frameworks, I noted they demonstrate that good intergovernmental working is possible and that coherence and divergence can be managed through constructive dialogue and collaboration. However, the mechanisms they provide for early engagement need to be used more consistently. I requested that UK Government, at Ministerial and senior official level, positively reinforce that point with colleagues.


Ministers also discussed international engagement, including concerns around the recent FCDO guidance issued to its overseas offices on Devolved Government Ministerial visits to those countries. I confirmed we could not agree that a UK Government senior official should be present at all meetings with foreign government ministers as a matter of course. It was agreed to invite the FCDO to a future IMSC to discuss this issue.


The next IMSC will be chaired by the Scottish Government, in line with rotating chair arrangements.